Hywel Griffiths

Bardd, awdur, darlithydd ac ymgyrchydd gwleidyddol yw'r Prifardd Ddr Hywel Meilyr Griffiths (ganed 18 Mawrth 1983) .

Bywgraffiad
Ganed Hywel Griffiths yng Nghaerfyrddin ac fe'i magwyd ar fferm ger Llangynog. Ei dad yw'r newyddiadurwr adnabyddus Tweli Griffiths. Mynychodd Ysgol Gynradd Llangynog, Ysgol Gyfun Bro Myrddin a Phrifysgol Aberystwyth. Mae'n gweithio fel darlithydd yn Sefydliad Daearyddiaeth a Gwyddorau Daear y Brifysgol erbyn hyn. Mae hefyd yn gyn Gadeirydd Cymdeithas yr Iaith Gymraeg.

Hywel oedd Cadeirydd Cymdeithas yr Iaith am flwyddyn a hanner rhwng Mawrth 2007 a Hydref 2008.

Enillodd Gadair Eisteddfod yr Urdd yn 2004 (Ynys Môn) ac yn 2007 (2007), a Choron Eisteddfod Caerdydd 2008 gyda'i ddilyniant o gerddi rhydd ar y testun "Stryd Pleser" dan yr enw Y Tynnwr Lluniau. Enillodd Gadair Eisteddfod Genedlaethol Maldwyn a'r Gororau yn 2015.

Cyrhaeddodd ei gasgliad unigol cyntaf o gerddi, Banerog, restr fer Llyfr y Flwyddyn yn 2009. Enillodd Wobr Tir na n-Og 2011 yng nghategori Llyfrau Cymraeg ar gyfer y sector cynradd gyda'i nofel gyntaf i blant, sef Dirgelwch y Bont.

Llyfryddiaeth
Barddoniaeth
 Crap ar Farddoni (gyda Catrin Dafydd, Eurig Salisbury, Aneirin Karadog, Iwan Rhys) (Gwasg Carreg Gwalch, 2006)
 Banerog (Y Lolfa, 2009)
 Llif Coch Awst (Cyhoeddiadau Barddas, 2017)

Llyfrau plant
 Dirgelwch y Bont, Cyfres Strach (Gwasg Gomer, 2010)

Erthyglau
 "Geomorffoleg afonol Cymru: heddiw, ddoe ac yfory", Gwerddon 2(3) (2008): tud. 40-83)

Gwobrau ac anrhydeddau
 2004 – Y Gadair, Eisteddfod Genedlaethol yr Urdd
 2007 – Y Gadair, Eisteddfod Genedlaethol yr Urdd
 2008 – Y Goron, Eisteddfod Genedlaethol Cymru Caerdydd 2008 – Y Tynnwr Lluniau
 2011 – Gwobr Tir na n-Og, Llyfrau Cymraeg ar gyfer y sector cynradd – Dirgelwch y Bont
 2015 - Y Gadair, Eisteddfod Genedlaethol Cymru Maldwyn a'r Gororau 2015

Cyfeiriadau

Dolenni allanol



Categori:Addysgwyr o Gymru
Categori:Beirdd Cymraeg
Categori:Cenedlaetholdeb Cymreig
Categori:Cymdeithas yr Iaith Gymraeg
Categori:Genedigaethau 1983
Categori:Llenorion yr 21ain ganrif o Gymru
Categori:Llenorion plant Cymraeg
Categori:Pobl addysgwyd yn Ysgol Gyfun Bro Myrddin
Categori:Pobl o Gaerfyrddin
Categori:Pobl o Sir Gaerfyrddin
Categori:Prifeirdd